"Setswana Puo ya Gae (HL)/P3 14 DBE/Ngwanaitseele 2018 NSC – Memorantamo 2.4 TSA BOTSHELO JWA MOSWI Tsa botshelo jwa moswi ke tshedimosetso ka botlalo fela e le khutshwane ka ga botshelo jwa yo o tlhokafetseng. Palo ya mafoko e nne 180–200 diteng fela. Dintlha tse di tshwanetseng go elwa tlhoko fa go tshwaiwa tsa botshelo jwa moswi:  Neelana ka tshedimosetso e ntsi ka moo o ka kgonang ka teng.  Tlhagisa tshedimosetso e e tletseng ka dintlha tse di latelang: Leina la moswi, letlha la matsalo, boemo jwa tsalo. Batsadi, boagi, dithutego, tiro, seabe sa gagwe mo setšhabeng (fa go tlhokega), kemo ya nyalo (fa a nyetswe/nyetse), sebakwa sa loso.  Phefofatso e dirisiwe mo go kgonegang. Se se lebeletsweng go tswa mo batlhatlhojweng  Leina la moswi le batsadi.  O tshotswe leng.  Dikolo tse a di tseneng.  Tiro (mofuta le maemo a kwa tirong).  Ditiro mo setšhabeng  Maemo a nyalo le maina a monyadi/monyadiwa go akaretsa le bana fa ba le teng  Tlhagisa letlha le a tlhokafetseng ka lona le sebakwa sa loso.  Tlhagisa ka boripana dintlha dingwe ka ga maitemogelo a moswi a ba lelapa le ditsala ba ka mo ikgopotsang ka ona.  Mafoko o go robatsa moswi.  Leboko la kgotla ya moswi le ka tsenngwa fa go tlhokega. ELA TLHOKO: Morutwana a kwale ka ga moswi e seng motshedi. [25] 2.5 MMUISANO Mmuisano ke mokgwa wa tlhaeletsano o o dirisiwang ke batho ba le babedi kgotsa go feta ba buisana ka ga dikakanyo kgotsa ka ga setlhogo sengwe se se rileng. Sebopego sa yona ke sa dipotsotherisano fela ona o dirisiwa gongwe le gongwe ke mongwe le mongwe. Dintlha tse di tshwanetseng go elwa tlhoko fa go tshwaiwa mmuisano:  Mmuisano o kwalwa ka mokgwa o moterama a kwalang ka ona.  Go nna dibui di le pedi kgotsa go feta.  Dipolelo tsa dibui di nne dikhutshwane.  Diteng di supe boitlhamedi, kelelo ya dintlha le go tsamaelana ga ditiragalo. Palo ya mafoko a ona ke 180–200 diteng fela.  Maina, maemo a tiro kana maikarabelo a loago a dibui a tlhagelele sentle. Kwalololo e ileditswe Phetla"